CELEX: 62021TB0691
Language: el
Date: 2022-03-25 00:00:00
Title: Υπόθεση T-691/21: Διάταξη του Γενικού Δικαστηρίου της 25ης Μαρτίου 2022 — Alcogroup και Alcodis κατά Επιτροπής (Προσφυγή ακυρώσεως – Ανταγωνισμός – Διαδικασία διευθέτησης – Έγγραφο της Επιτροπής με το οποίο καλείται επιχείρηση να εκδηλώσει το ενδιαφέρον της για την επανάληψη διαδικασίας διευθέτησης – Πράξη μη δεκτική προσφυγής – Προπαρασκευαστική πράξη – Eνδιάμεση πράξη – Απαράδεκτο)

7.6.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 222/30
            
         
      Διάταξη του Γενικού Δικαστηρίου της 25ης Μαρτίου 2022 — Alcogroup και Alcodis κατά Επιτροπής
      (Υπόθεση T-691/21) (1)
      
      (Προσφυγή ακυρώσεως - Ανταγωνισμός - Διαδικασία διευθέτησης - Έγγραφο της Επιτροπής με το οποίο καλείται επιχείρηση να εκδηλώσει το ενδιαφέρον της για την επανάληψη διαδικασίας διευθέτησης - Πράξη μη δεκτική προσφυγής - Προπαρασκευαστική πράξη - Eνδιάμεση πράξη - Απαράδεκτο)
      (2022/C 222/50)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσες: Alcogroup (Βρυξέλλες, Βέλγιο), Alcodis (Βρυξέλλες) (εκπρόσωποι: P. de Bandt, C. Binet και M. Nuytten, δικηγόροι)
      
         Καθής: Ευρωπαϊκή Επιτροπή (εκπρόσωποι: P. Berghe, T. Baumé και F. Jimeno Fernández)
      
         Αντικείμενο
      
      Με την προσφυγή τους βάσει του άρθρου 263 ΣΛΕΕ, η οποία κατατέθηκε στη Γραμματεία του Γενικού Δικαστηρίου στις 27 Οκτωβρίου 2021, οι προσφεύγουσες ζητούν την ακύρωση του εγγράφου της Ευρωπαϊκής Επιτροπής της 17ης Σεπτεμβρίου 2021, με το οποίο η Επιτροπή τις κάλεσε να την ενημερώσουν, εντός προθεσμίας δύο εβδομάδων, ως προς το ενδεχόμενο ενδιαφέρον τους για την επανάληψη διαδικασίας διευθέτησης, κατά την έννοια του άρθρου 10α του κανονισμού (ΕΚ) 773/2004 της Επιτροπής, της 7ης Απριλίου 2004, σχετικά με τη διεξαγωγή από την Επιτροπή των διαδικασιών δυνάμει των άρθρων [101 και 102 ΣΛΕΕ] (ΕΕ 2004, L 123, σ. 18), όπως τροποποιήθηκε, με αντικείμενο ενδεχόμενη παράβαση του άρθρου 101 ΣΛΕΕ την οποία διέπραξαν με άλλες επιχειρήσεις.
      
         Διατακτικό
      
      Το Γενικό Δικαστήριο διατάσσει:
      
                  1)
               
               
                  Απορρίπτει την προσφυγή ως απαράδεκτη.
               
            
                  2)
               
               
                  Καταδικάζει τις Alcogroup και Alcodis στα δικαστικά έξοδα.
               
            
         (1)  EE C 513 της 20.12.2021.